Решение на Общия съд (пети състав) от 9 юни 2016 г. — Marquis Energy/Съвет
(Дело T‑277/13)
„Дъмпинг — Внос на биоетанол с произход от Съединените щати — Окончателно антидъмпингово мито — Жалба за отмяна — Пряко засягане — Допустимост — Антидъмпингово мито за цялата страна — Индивидуално третиране — Изготвяне на извадка“
1.                     Жалба за отмяна — Физически или юридически лица — Актове, които ги засягат пряко и лично — Пряко засягане — Критерии — Регламент, с който се въвеждат антидъмпингови мита — Пряко засягане на производители, които не са изнасяли обложената с антидъмпингово мито стока (член 263, четвърта алинея ДФЕС) (вж. т. 55 и 66—80)
2.                     Жалба за отмяна — Физически или юридически лица — Актове, които ги засягат пряко и лично — Лично засягане — Критерии — Регламент, с който се въвеждат антидъмпингови мита — Лично засягане на производители, които не са изнасяли обложената с антидъмпингово мито стока (член 263, четвърта алинея ДФЕС) (вж. т. 81—105)
3.                     Жалба за отмяна — Физически или юридически лица — Актове, които ги засягат пряко и лично — Наличие на други средства за защита — Липса на последици (член 263, четвърта алинея ДФЕС) (вж. т. 108)
4.                     Съдебно производство — Встъпване — Възражение за недопустимост, което не е направено от ответника — Недопустимост — Липса на абсолютни процесуални предпоставки — Служебно разглеждане от съда (член 40, четвърта алинея от Статута на Съда; член 142, параграф 3 от Процедурния правилник на Общия съд) (вж. т. 114)
5.                     Жалба за отмяна — Физически или юридически лица — Правен интерес — Необходимост от възникнал и съществуващ интерес — Регламент, с който се въвеждат антидъмпингови мита — Правен интерес на производителя на обложената с антидъмпингово мито стока (член 263, четвърта алинея ДФЕС) (вж. т. 115—117)
6.                     Международни споразумения — Споразумение за създаване на Световната търговска организация — ГATT от 1994 г. — Невъзможност за позоваване на споразуменията на СТО за оспорване на законосъобразността на акт на Съюза — Изключения — Акт на Съюза, с който се осигурява тяхното изпълнение или в който има изрично и конкретно позоваване на тях (членове 6.10 и 9.2 от Споразумението за прилагането на член VI от Общото споразумение по митата и търговията, „антидъмпингово споразумение от 1994 г.“; член 9, параграф 5 от Регламент № 1225/2009 на Съвета) (вж. т. 129—139)
7.                     Обща търговска политика — Защита срещу дъмпинг — Определяне на антидъмпингови мита — Задължение за налагане на индивидуални мита на всеки доставчик — Обхват — Тълкуване с оглед на антидъмпинговото споразумение на ГАТТ (1994) — Налагане на индивидуални мита на износителите или производителите в представителната извадка, които са съдействали на разследването (членове 6.10 и 9.2 от Споразумението за прилагането на член VI от Общото споразумение по митата и търговията, „антидъмпингово споразумение от 1994 г.“; член 9, параграф 5 и член 17, параграфи 1 и 3 от Регламент № 1225/2009 на Съвета) (вж. т. 142—149 и 156—160)
8.                     Обща търговска политика — Защита срещу дъмпинг — Протичане на разследването — Изготвяне на извадка — Промяна в състава на извадката — Право на преценка на Комисията (член 17 от Регламент № 1225/2009 на Съвета) (вж. т. 150)
9.                     Обща търговска политика — Защита срещу дъмпинг — Определяне на антидъмпингови мита — Задължение за налагане на индивидуални мита на всеки доставчик — Изключения — Тълкуване с оглед на антидъмпинговото споразумение на ГАТТ (1994) — Затруднения при определянето на индивидуална експортна цена за производител в представителната извадка, който е съдействал на разследването — Изключване (членове 6.10 и 9.2 от Споразумението за прилагането на член VI от Общото споразумение по митата и търговията, „антидъмпингово споразумение от 1994 г.“; член 9, параграф 5 от Регламент № 1225/2009 на Съвета) (вж. т. 172—189)
Предмет
Искане за отмяна на Регламент за изпълнение (ЕС) № 157/2013 на Съвета от 18 февруари 2013 година за налагане на окончателно антидъмпингово мито върху вноса на биоетанол с произход от Съединените американски щати (ОВ L 49, стр. 10) в частта, засягаща жалбоподателя
Диспозитив
1)
Отменя Регламент за изпълнение (ЕС) № 157/2013 на Съвета от 18 февруари 2013 година за налагане на окончателно антидъмпингово мито върху вноса на биоетанол с произход от Съединените американски щати в частта, засягаща Marquis Energy LLC.
2)
Съветът на Европейския съюз понася направените от него съдебни разноски и тези на Marquis Energy.
3)
Европейската комисия и ePURE, de Europese Producenten Unie van Hernieuwbare Ethanol, понасят направените от тях съдебни разноски.